O vin za segnalât la gnove des denunciis presentadis in mert ai atacs cuintri de lenghe furlane rivâts di une part de stampe taliane. Intune cierte maniere, lis denunciis a sierin une pagjine di cheste vicende e a ‘nt vierzin une altre che o viodarìn cemût che e larà finî. Cussì, par judâ cui che al vûl vê sot man dute la cuestion cence deventâ mat a cirî lis robis ca e là, il Comitât 482 al à metût adun un dossier cu la documentazion leade a chei atacs (articui de stampe, rispuestis dal Comitât, reazions dai furlans, letaris su la stampe locâl e v.i.). Si trate di materiâl che, pe plui part, o vevin za segnalât sul nestri blog, ma che intal dossier al è metût adun in maniere plui ordenade e facile di lei, cu la zonte ancje di cualchi document che no vevin publicât, tant che l’intervent de professore Maria Carminati (che o podês cjatâ ancje achì) che al ufrìs une rispueste complessive e ben petade ai varis atacs cuintri dal furlan.
23/11/09
05/10/08
I dossiers dal Comitât 482
Inte gnove sezion "Dossiers" dal sît dal Comitât 482 si puedin cjatâ materiâi di aprofondiment sui dirits linguistics e lis lenghis minorizadis. Il prin dossier publicât al è "Dîs ideis falsis su la lenghe furlane" dulà che si pues cjatâ une rispueste semplice e sintetiche a dîs afermazions classichis che pal solit a vegnin dopradis di cui che nol vûl ricognossi i dirits linguistics dal popul furlan. Buine leture!
Iscriviti a: Post (Atom)
fur_Latn unk unk fur_Latn fur_Latn lmo_Latn